ครม. อนุมัติโครงการสินเชื่อดอกเบี้ยต่ำ ปล่อยกู้ผู้ประกอบการธุรกิจโรงแรมและ Supply Chain วงเงินโครงการ  5,000 ล้านบาท
นายธนกร  วังบุญคงชนะ โฆษกประจำสำนักนายกรัฐมนตรี เปิดเผยว่า คณะรัฐมนตรีเห็นชอบโครงการสินเชื่อดอกเบี้ยต่ำ (Soft Loan) วงเงิน 5,000 ล้านบาท ให้ธุรกิจโรงแรมและโลจิสติกส์ กู้เงินได้ในไม่เกิน 5 ล้านบาท ระยะเวลากู้ไม่เกิน 7 ปี  ระยะเวลาปลอดชำระเงินต้น (Grace Period) ไม่เกิน 2 ปี  ในกรณีที่มีระยะเวลาการกู้ตั้งแต่ 2 ปีขึ้นไป  อัตราดอกเบี้ย ที่ปีที่ 1-2 ร้อยละ 1.99 ต่อปี ปีที่ 3-7 เพื่อช่วยเหลือผู้ประกอบการ SMEs ในธุรกิจโรงแรมและสาขาธุรกิจที่เกี่ยวเนื่อง ซึ่งได้รับผลกระทบจากสถานการณ์โควิด-19  ให้มีสภาพคล่องที่เพียงพอ หรือเพื่อปรับปรุงซ่อมแซมสถานประกอบกิจการ หรือลงทุนในอุปกรณ์ต่างๆ เช่น เครื่องอบผ้า เครื่องปรับอากาศ เครื่องซักผ้าอุตสาหกรรม เป็นต้น  ซึ่งคาดว่าจะช่วยเหลือผู้ประกอบการ 1,000 รายให้สามารถเข้าถึงแหล่งเงินทุนและดำเนินธุรกิจต่อไปได้ภายใต้สภาพเศรษฐกิจปัจจุบันได้ อัตราดอกเบี้ยเป็นไปตามที่ธนาคารกำหนด มีหลักทรัพย์ค้ำประกันเต็มวงเงิน  หรือหลักทรัพย์ค้ำประกันร่วมกับ บสย.  หรือ บสย. ค้ำประกันเต็มวงเงิน ระยะเวลาการขอยื่นสินเชื่อตั้งแต่วันที่คณะรัฐมนตรีมีมติเห็นชอบจนถึงวันที่ 30 กันยายน 65 หรือจนกว่าวงเงินสินเชื่อรวมในโครงการจะหมดทั้งนี้ ผู้กู้ จะต้องเป็าผู้ประกอบการ SMEs ในธุรกิจโรงแรม และ Supply Chain ของโรงแรม ที่เป็นบุคคลธรรมดา หรือนิติบุคคลที่จดทะเบียนในประเทศซึ่งมีบุคคลสัญชาติไทยถือหุ้นเกินกว่าร้อยละ 50 ของทุนจดทะเบียน ซึ่งได้รับผลกระทบจากการแพร่ระบาดของโรคโควิด - 19 ทั้งทางตรงหรือทางอ้อม ต้องมีใบอนุญาตกรณีเป็นผู้ประกอบธุรกิจโรงแรมก่อนวันที่ 31 ธันวาคม 2563  มีกำไรอย่างน้อย 1 ใน 3 ปี ย้อนหลังล่าสุด กรณีเป็นนิติบุคคล ส่วนของผู้ถือหุ้นต้องไม่ติดลบ ไม่เป็นหนี้ที่ไม่ก่อให้เกิดรายได้ (NPLs) และไม่เป็นบุคคลล้มละลาย ณ วันยื่นคำขอ หรือไม่มีหนี้ค้างชำระ ก่อนวันยื่นขอเข้าโครงการ